b'\n_START_ARTICLE_\nSomatofylakes\n_START_PARAGRAPH_\nSomatophylakes (yksik\xc3\xb6ss\xc3\xa4 somatophylax, m.kreik. \xcf\x83\xcf\x89\xce\xbc\xce\xb1\xcf\x84\xce\xbf\xcf\x86\xcf\x8d\xce\xbb\xce\xb1\xce\xbe) olivat antiikin aikaisen Makedonian valtakunnan kuninkaiden henkivartijoita. Hellenistisiss\xc3\xa4 kuningaskunnissa somatophylax oli korkean virkamiehen arvonimi. Heit\xc3\xa4 oli perinteisesti aina seitsem\xc3\xa4n kappaletta, mutta Aleksanteri Suuri nimitti aikanaan viel\xc3\xa4 Peukestaan kahdeksanneksi henkivartijaksi._NEWLINE_Seitsem\xc3\xa4n henkivartijan lis\xc3\xa4ksi kuninkaan henke\xc3\xa4 vartioivat my\xc3\xb6s nuoret miehet jotka toimivat kuninkaan palvelijoina (paides), jalkav\xc3\xa4en eliittiosasto hypaspistit ja ratsuv\xc3\xa4en kuninkaallinen osasto (ile basilike). Kaikki nelj\xc3\xa4 vartioivat kuningasta niin taistelussa, mets\xc3\xa4styksen aikana kuin hovissa. Joissain l\xc3\xa4hteiss\xc3\xa4 my\xc3\xb6s palvelijoista ja hypaspisteista k\xc3\xa4ytet\xc3\xa4\xc3\xa4n nimityst\xc3\xa4 somatophylakes.'